CELEX: 62022TN0012
Language: el
Date: 2022-01-07 00:00:00
Title: Υπόθεση T-12/22: Προσφυγή της 7ης Ιανουαρίου 2022 — Hasco TM κατά EUIPO — Esi (NATURCAPS)

7.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/27
            
         
      Προσφυγή της 7ης Ιανουαρίου 2022 — Hasco TM κατά EUIPO — Esi (NATURCAPS)
      (Υπόθεση T-12/22)
      (2022/C 109/37)
      Γλώσσα του δικογράφου της προσφυγής: η αγγλική
      
         Διάδικοι
      
      
         Προσφεύγουσα: Hasco TM sp. z o.o. sp.k. (Wrocław, Πολωνία) (εκπρόσωπος: M. Krekora, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Esi Srl (Albisola Superiore, Ιταλία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η αντίδικος ενώπιον του τμήματος προσφυγών
      
         Επίδικο σήμα: Λεκτικό σήμα της Ευρωπαϊκής Ένωσης NATURCAPS — Υπ’ αριθ. 16 289 795 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 9ης Νοεμβρίου 2021 στην υπόθεση R 617/2021-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να δεχθεί την προσφυγή και να την κρίνει βάσιμη·
               
            
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να καταδικάσει το EUIPO και την παρεμβαίνουσα στα δικαστικά έξοδα της διαδικασίας ενώπιον του Γενικού Δικαστηρίου.
               
            
         Προβαλλόμενοι λόγοι
      
      
                  —
               
               
                  Παράβαση του άρθρου 64, παράγραφος 2, του άρθρου 47, παράγραφος 2, και του άρθρου 33, παράγραφος 1, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, σε συνδυασμό με το άρθρο 2, παράγραφος 1, της συμφωνίας της Νίκαιας που αφορά τη διεθνή ταξινόμηση προϊόντων και υπηρεσιών με σκοπό την καταχώριση σημάτων, του άρθρου 1, παράγραφος 2, της οδηγίας 2001/83/EC του Ευρωπαϊκού Κοινοβουλίου και του Συμβουλίου της 6ης Νοεμβρίου 2001, το άρθρο 2, στοιχείο α', της οδηγίας 2002/46/EC του Ευρωπαϊκού Κοινοβουλίου και του Συμβουλίου της 10ης Ιουνίου 2002 και το άρθρο 24 της Συνθήκης για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση (2003)·
               
            
                  —
               
               
                  Παράβαση του άρθρου 60, παράγραφος 1, σε συνδυασμό με το άρθρο 8, παράγραφος 1, στοιχεία α' και β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.